Christopher Eccleston

Christopher Eccleston (født 16. februar 1964) er en engelsk skuespiller i teater, fjernsyn og film. Han er kanskje mest kjent for sine roller i kjente filmer som Shallow Grave og 28 Days Later, og han ble i 2005 den 9. inkarnasjonen av Doktoren i TV-serien Doctor Who.

 Biografi 
 Familie 
Eccleston ble født i Salford i Lancashire; da han var syv måneder gammel flyttet familien til Little Hulton like i nærheten. Familien tilhørte arbeiderklassen. Hans to eldre brødre er tvillinger; den ene av dem – Alan Eccleston – medvirket i en scene i thrilleren Heart, som hadde premiere i 1999.Artikkel i Observer 20. mars 2005IMDB listing for Heart

 Oppvekst og utdanning 
Han gikk på Joseph Eastham's High School i Worsley, og i tenårene drømte han om å bli fotballspiller i favorittklubben Manchester United.Artikkel i Daily Mirror, 13. juni 2005 Da han var 19 år gammel bestemte han seg for å prøve å bli skuespiller – dette valget var inspirert av TV-serier som Boys from the Blackstuff.

Etter to år på skuespillerlinjen ved høyskolen Salford Tech ble Eccleston student ved Central School of Speech and Drama. Han var 25 år gammel da han debuterte som profesjonell skuespiller i en produksjon av En sporvogn til Begjær (engelsk: A Streetcar Named Desire) på teateret Bristol Old Vic. De første tre årene etter at han var ferdig med skuespillerutdannelsen forsøkte han forgjeves å få seg jobb som skuespiller; i denne periodene tok han strøjobber blant annet i et supermarket, på en byggeplass og som aktmodell.

 Karriere 
 1991–2005 
Eccleston ble først kjent i rollen som "Derek Bentley" i filmen Let Him Have It fra 1991. Men han ble virkelig kjent da han fikk en fast rolle i TV-serien Cracker (1993–94) — som kulminerte med at rollefiguren ble dramatisk drept i den andre sesongen — noe som gjorde ham til en kjent person rundt om i Storbritannia.

Han spilte sammen med Ewan McGregor i lavbudsjettsfilmen Shallow Grave. Samme år fikk han rollen som Nicky Hutchinson i det episke BBC-dramaserien Our Friends in the North i 1996, en rolle som gjorde ham kjent i Storbritannia. Eccleston spilte sammen med Daniel Craig.

Hans filmkarriere tok av etter det, med flere roller, inklusive filmen Jude (1996), Elizabeth (1998), eXistenZ (1999), Gone in Sixty Seconds (2000), The Others (2001), 24 Hour Party People (2002) og regissøren Danny Boyles grøsser 28 Days Later (2002). I 2002 spilte han også Leo i den norske filmen Jeg er Dina.

Eccleston har også hatt roller i mange TV-produksjoner, deriblant Clocking Off (2000) og Flesh and Blood (2002) for BBC og Hillsborough (1996), samt en moderne versjon av Othello (2002).

Han har også stått på scenen i flere teaterproduksjoner.

 Doctor Who (2005) 
Den 20. mars 2004 ble det kjent at Eccleston skulle spille den 9. inkarnasjonen av Doktoren i den nye utgaven av TV-serien Doctor Who. Serien begynte å gå på fjernsyn 26. mars 2005.

Den 30. mars 2005 fortalte BBC at Eccleston hadde bestemt seg for å forlate serien etter bare en sesong, fordi han fryktet å bare bli forbundet med den rollen.

Den 11. juni 2005, i et radiointervju på BBC, ble Eccleston spurt om han hadde likt arbeidet med Doctor Who. Eccleston svarte: «Mixed, but that's a long story.» Britiske medier hadde mange oppslag om hva som kunne være den egentlige grunnen til at Eccleston forlot Doctor Who.

Under utdelingen av National Television Awards i 2005 fikk Eccleston prisen «Most Popular Actor» for sin rolle som Doktoren. 

Han har uttalt i intervjuer at det gjorde et stort inntrykk på ham at han fikk så mange positive tilbakemeldinger fra barn for sin tolkning av doktor Who: «In all the 20 years I've been acting, I've never enjoyed a response so much as the one I've had from children and I'm carrying that in my heart forever...»<ref>[http://www.gallifreyone.com/news-archives.php?id=6-2005BBC Newsbeat reference] , 26. juni 2005</ref>

 Etter 2005 
Den 30. oktober 2005 stod Eccleston på teaterscenen ved the Old Vic i London i stykket Night Sky sammen med Navin Chowdhry, Bruno Langley, David Warner, Saffron Burrows og David Baddiel.

Eccleston var jurymedlem i «2nd Amazonas International Film Festival Film Jury» i november 2005.Manchesteronline.co.uk article 5. november 2005

I desember 2005 reiste Eccleston til Indonesias Aceh-provins for et BBC-program om hvordan ofrene for tsunamien i Indiahavet gikk frem for å byggee livene sine opp igjen.

I mai 2006 medvirket Eccleston som fortelleren i en oppføring av Romeo og Julie på The Lowry-teateret i fødebyen Salford. Teaterselskapet som han spilte sammen med, Celebrity Pig, består av skuespillere med lærevansker.

I august 2006 filmet Eccleston New Orleans, Mon Amour med Elisabeth Moss. Filmen var regissert av Michael Almereyda, og filmet i post-Katrina-rammede New Orleans, den hadde premiere i 2008. Sent i 2006 spilte han i Perfect Parents.

I TV-serien Heroes spiller Eccleston rollefiguren «Claude», som har evnen til å gjøre seg selv usynlig, og som hjelper rollefiguren «Peter Petrelli» (Milo Ventimiglia) med å få kontroll over sine egne krefter. Rollefiguren Claude sier frasen «Fantastic!» som er, sammen med flere andre i serien, minner om Ecclestons 9. Doktor.

I 2007 hadde han premiere med filmen The Seeker: The Dark Is Rising, som er basert på romanen The Dark Is Rising Sequence av Susan Cooper.

 Priser og nominasjoner 
BAFTA Awards
 2004 – Nominert – Best Actor – The Second Coming 1997 – Nominert – Best Actor – Our Friends in the NorthBroadcasting Press Guild Awards
 1997 – Vinner – Best Actor – Our Friends in the NorthNational Television Awards, UK
 2005 – Vinner – Most Popular Actor – Doctor WhoRTS Television Award (Royal Television Society, UK)
 2003 – Vinner – Best Actor – Male – Flesh and BloodGolden Satellite Award (Satellite Awards)
 1997 – Vinner – Best Performance by an Actor in a Motion Picture – Drama – - Jude Filmografi 
 Film 
 1991: Let Him Have It, som Derek Bentley – regi: Peter Medak
 1992: Death and the Compass, som Alonso Zunz – regi: Alex Cox
 1993: Anchoress, som presten – regi: Chris Newby
 1994: Shallow Grave, som David – regi: Danny Boyle
 1996: Jude, som Jude Fawley – regi: Michael Winterbottom
 1998: Elizabeth, som hertugen av Norfolk – regi:  Shekhar Kapur
 1998: A Price Above Rubies, som Sender Horowitz – regi: Boaz Yakin
 1999: Heart, som Gary Ellis – regi: Charles McDougall
 1999: eXistenZ, som seminarleder – regi: David Cronenberg
 1999: With or Without You, som Vincent Boyd – regi: Michael Winterbottom
 2000: Gone in Sixty Seconds, som Raymond Calitri – regi: Dominic Sena
 2001: The Others, som Charles Stewart – regi: Alejandro Amenábar
 2001: The Invisible Circus, som Wolf – regi: Adam Brooks
 2002: 24 Hour Party People , som Boethius – regi: Michael Winterbottom
 2002: Jeg er Dina, som Leo Zukowskij – regi: Ole Bornedal
 2002: Revengers Tragedy, som Vindici – regi: Alex Cox
 2002: 28 Days Later, som major Henry West – regi: Danny Boyle
 2007: The Seeker: The Dark Is Rising, som rytteren – regi: David L Cunningham
 2008: New Orleans, Mon Amour, som Dr. Jekyll – regi: Michael Almereyda
 2009: G.I. Joe: The Rise of Cobra, som James McCullen / Destro
 2009: Amelia, som Fred Noonan
 2012: Song for Marion, som James Harris
 2013: Thor: The Dark World, som Malekith
 2015: Legend, som Leonard "Nipper" Read
 2018: Dead in a Week or Your Money Back, som Harvey
 2018: Where Hands Touch, som Heinz
 2024: Young Woman and the Sea, som Jabez Wolffe

 TV-produksjoner 
 1990: Blood Rights, som Dick
 1990: Casualty, som Stephen Hills 
 1991: Inspector Morse, som Terrence Mitchell – regi: Danny Boyle
 1991: Chancer, som Radio
 1991: Boon, som Mark
 1992: Rachel's Dream, som mann i en drøm
 1992: Poirot, som Frank Carter
 1992: Friday on my Mind, som Sean Maddox
 1992: Business with Friends, som Angel Morris
 1993: Cracker, som politietterforsker David Bilborough – regi: Jimmy McGovern
 1995: Hearts and Minds, som Drew Mackenzie – regi: Jimmy McGovern
 1996: Our Friends in the North, som Nicky Hutchinson – regi: Peter Flannery
 1996: Hillsborough" television drama, som Trevor Hicks – regi Jimmy McGovern
 1999: "Killing Time - The Millennium Poem", som Millennium-mannen – regi: Simon Armitage
 2000: The Tyre, som selger – regi: Simon Armitage og Brian Hill
 2000: Wilderness Men, som Alexander Von Humboldt
 2000: Clocking Off, som Jim Calvert – regi: Paul Abbott
 2001: This Little Piggy, som taxisjåfør
 2001: Strumpet – regi: Jim Cartwright
 2001: Linda Green, som Tom Sherry/Neil Sherry – regi: Paul Abbott
 2002: The League of Gentlemen, som Dougal Siepp; én episode
 2002: Flesh and Blood, som Joe Broughton – regi: Peter Bowker
 2002: Othello, som Ben Jago – regi: Andrew Davies, basert på stykket av William Shakespeare
 2002: Sunday, som general Ford – regi: Jimmy McGovern
 2002: The King and Us, som Anthony – regi: Peter Bowker
 2003: I Am Kloot - "Proof" (musikkvideo for band) – regi: Krishna Stott
 2003: The Second Coming, som Stephen Baxter – manusforfatter: Russell T. Davies
 2005: Doctor Who, som doktoren – manusforfattere: Russell T. Davies, Mark Gatiss, Rob Shearman, Paul Cornell og Steven Moffat
 2006: Perfect Parents, som Stuart – regi og manus: Joe Ahearne
 2007: Heroes, som Claude – regi: Tim Kring
 2008: The Sarah Silverman Program, som Dr. Lazer Rage; episoden "I Thought My Dad Was Dead, But It Turns Out He's Not"
 2010: Lennon Naked (TV-film), som John Lennon
 2010: Accused, som Willy Houlihan; episoden "Willy's Story"
 2011: The Shadow Line, som Joseph Bede; 7 av 7 episoder
 2011: The Borrowers (TV-film), som Pod Clock
 2012: Blackout, som Daniel Demoys; 3 av 3 episoder
 2013: Lucan, som John Aspinall; 2 av 2 episoder
 2014–2017: The Leftovers, som Matt Jamison; 23 episoder
 2015: Fortitude, som professor Stoddart; 3 episoder
 2015: Safe House, som Robert; 4 episoder
 2016: The Life of Rock with Brian Pern, som Luke Dunmore; 2 episoder
 2016–2020: The A Word, som Maurice Scott; 18 av 18 episoder
 2017: Brian Pern: A Tribute (TV-film), som Luke Dunmore
 2018: Come Home, som Greg; 3 av 3 episoder
 2018: King Lear (TV-film), som Oswald
 2018: Danger Mouse (animasjonsfilm), som J. Woolington Sham (stemme); episoden "No More Mr Ice Guy"
 2020: 2019: A Year in the Life of a Year (TV-film), som seg selv
 2020: The Kemps: All True 2021: Close to Me, som Rob Harding; 6 av 6 episoder
 2022: My Name is Leon (TV-film), som hr. Devlin
 2022: Would I Lie to You? (underholdningsprogram), som seg selv; julespesial
 2022–2023: Dodger, som Fagin (hovedrolle); 14 episoder
 2024: True Detective, som kaptein Ted Connelly; sesong 4
 2024: The Guilty Innocent with Christopher Eccleston, som seg selv; 2 av 2 episoder

 Annet 
Eccleston har engasjert seg i ulike veldedige formål, og ble Mencap-ambassadør 28. april 2005.Mencap newsletter, pdf 

I september 2007 fikk det nye teateret til Pendleton College i Salford navnet 'The Christopher Eccleston Theatre'; teatersalen har 260 seter.

Eccleston er en ivrig maratonløper, og kan delta i flere konkurranser hvert år. I 2005 deltok han i en episode av BBCs motorsportprogram Top Gear''.

 Referanser 

 Eksterne lenker 


  The Guardian Unlimited Interview – Home Truths (15. januar 2000)
  BBC Drama Faces: Christopher Eccleston
  Virginia's Christopher Ecccleston Website

Kategori:Engelske skuespillere
Kategori:Personer fra Salford